CELEX: 32009R1165
Language: mt
Date: 2009-11-27 00:00:00
Title: Regolament tal-Kummissjoni (KE) Nru 1165/2009 tas- 27 ta' Novembru 2009 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill rigward l-Istandard Internazzjonali ta’ Rappurtar Finanzjarju (IFRS) 4 u l-IFRS 7 (Test b’relevanza għaż-ŻEE)

1.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 314/21
            
         REGOLAMENT TAL-KUMMISSJONI (KE) Nru 1165/2009
   tas-27 ta' Novembru 2009
   li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill rigward l-Istandard Internazzjonali ta’ Rappurtar Finanzjarju (IFRS) 4 u l-IFRS 7
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta’ Lulju 2002 dwar l-applikazzjoni ta’ standards internazzjonali tal-kontabilità (1), u b’mod partikolari l-Artikolu 3(1) tiegħu,
   Billi:
   
               (1)
            
            
               Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta’ Ottubru 2008.
            
         
               (2)
            
            
               Fil-5 ta’ Marzu 2009, il-Bord għall-Istandards Internazzjonali tal-Kontabilità (IASB) ippubblika emendi għall-Istandard Internazzjonali ta’ Rapportar Finanzjarju (IFRS) 4 Kuntratti tal-Assigurazzjoni, u l-IFRS 7 Strumenti Finanzjarji: Żvelar, minn hawn ‘il quddiem “emendi għall-IFRS 4 u l-IFRS 7”. L-emendi għall-IFRS 4 u l-IFRS 7 jimmiraw li jirrikjedu żvelar imtejjeb dwar il-kejl tal-valur ġust u r-riskju ta’ likwidità assoċċjati ma’ strumenti finanzjarji.
            
         
               (3)
            
            
               Il-konsultazzjoni mal-Grupp Tekniku ta’ Esperti (TEG) tal-Grupp Konsultattiv Ewropew dwar l-Informazzjoni Finanzjarja [dwar ir-Rappurtar Finanzjarju] (EFRAG) tikkonferma li l-emendi għall-IFRS 4 u l-IFRS 7 jissodisfaw il-kriterji tekniċi għall-adozzjoni stipulati fl-Artikolu 3(2) tar-Regolament (KE) Nru 1606/2002. F'konformità mad-Deċiżjoni tal-Kummissjoni (KE) Nru 505/2006 tal-14 ta’ Lulju 2006 li tistabbilixxi Grupp ta’ Reviżjoni tal-Konsulenza dwar Normi [Grupp Konsultattiv dwar ir-Reviżjoni tal-Istandards] fil-qasam tal-kontabilità biex jagħti parir lill-Kummissjoni dwar l-oġġettività u n-newtralità tal-opinjonijiet tal-Grupp Konsultattiv Ewropew għall-Informazzjoni Finanzjarja [dwar ir-Rappurtar Finanzjarju] (EFRAG) (3), il-Grupp Konsultattiv dwar ir-Reviżjoni tal-Istandards qies l-opinjoni tal-EFRAG dwar l-adozzjoni u lill-Kummissjoni taha l-parir li din hija bbilanċata kif xieraq u oġġettiva.
            
         
               (4)
            
            
               Għalhekk ir-Regolament (KE) Nru 1126/2008 għandu jiġi emendat skont dan.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat Regolatorju dwar il-Kontabilità,
            
         ADOTTAT DAN IR-REGOLAMENT:
   Artikolu 1
   L-Anness għar-Regolament (KE) Nru 1126/2008 huwa emendat kif ġej:
   
               (1)
            
            
               L-Istandard Internazzjonali tar-Rappurtar Finanzjarju (IFRS) 4 huwa emendat kif stipulat fl-Anness għal dan ir-Regolament;
            
         
               (2)
            
            
               L-IFRS 7 huwa emendat kif stipulat fl-Anness għal dan ir-Regolament.
            
         Artikolu 2
   Kull kumpanija għandha tapplika l-emendi għall-IFRS 4 u l-IFRS 7, kif stipulat fl-Anness għal dan ir-Regolament, sa mhux aktar tard mid-data tal-bidu tal-ewwel sena finanzjarja li tibda wara l-31 ta’ Diċembru 2008.
   Artikolu 3
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta’ Novembru 2009.
      
         
            Għall-Kummissjoni
         
         Charlie McCREEVY
         
            Membru tal-Kummissjoni
         
      
   
   
      (1)  ĠU L 243, 11.9.2002, p. 1.
   
      (2)  ĠU L 320, 29.11.2008, p. 1.
   
      (3)  ĠU L 199, 21.7.2006, p. 33.
   
      ANNESS
      
         STANDARDS INTERNAZZJONALI TAL-KONTABILITÀ
      
      
                  IFRS 4
               
               
                  Emenda għall-Istandard Internazzjonali ta’ Rappurtar Finanzjarju 4 Kuntratti tal-Assigurazzjoni
                  
               
            
                  IFRS 7
               
               
                  Emendi għall-Istandard Internazzjonali ta’ Rappurtar Finanzjarju 7 Strumenti Finanzjarji: Żvelar
                  
               
            
         Riproduzzjoni permessa fiż-Żona Ekonomika Ewropea. Id-drittijiet kollha eżistenti huma riżervati barra ż-ŻEE, bl-eċċezzjoni tad-dritt ta' kkupjar għall-użu personali jew għal skopijiet oħra ta' kummerċ ġust. Aktar tagħrif jista’ jinkiseb mill-IASB fuq l-internet www.iasb.org
      
      
         Emendi għall-Istandard Internazzjonali tar-Rapportaġġ Finanzjarju 7
      
      
         
            strumenti finanzjarji: żvelar
         
      
      
         Il-paragrafu 27 huwa emendat. Jiżdiedu l-paragrafi 27A u 27B.
      
      L-IMPORTANZA TAL-ISTRUMENTI FINANZJARJI GĦALL-POŻIZZJONI U R-RIŻULTATI FINANZJARJI
      
         Żvelar ieħor
      
      
         Valur ġust
      
      
               
                  27
               
               
                  Entità għandha tiżvela għal kull klassi ta’ strumenti finanzjarji l-metodi u, meta tintuża teknika ta’ valutazzjoni, is-suppożizzjonijiet applikati sabiex issir id-determinazzjoni tal-valur ġust ta’ kull klassi ta’ assi finanzjarji u ta’ obbligazzjonijiet finanzjarji. Pereżempju, jekk ikun japplika, entità għandha tiżvela informazzjoni dwar is-suppożizzjonijiet relatati ma’ rati ta’ ħlas bil-quddiem, rati ta’ telf stmat ta’ kreditu, u rati ta’ mgħax jew rati ta’ skont. Jekk kien hemm bidla fit-teknika ta’ valutazzjoni, l-entità għandha tiżvela dik il-bidla u r-raġunijiet għalfejn tkun saret.
               
            
               
                  27A
               
               
                  Biex isir l-iżvelar meħtieġ mill-paragrafu 27B, entità għandha tikklassifika l-kejl tal-valur ġust billi tuża ġerarkija ta' valuri ġusti li tirrifletti l-importanza tal-inputs użati kull meta jkun sar il-kejl. Il-ġerarkija tal-valuri ġusti għandu jkollha dawn il-livelli:
                  
                              (a)
                           
                           
                              prezzijiet kwotati (mhux aġġustati) fi swieq attivi għal assi jew obbligazzjonijiet identiċi (Livell 1);
                           
                        
                              (b)
                           
                           
                              inputs, minbarra prezzijiet kwotati inklużi fil-Livell 1, li jistgħu jiġu osservati għall-assi jew obbligazzjoni, jew direttament (jiġifieri bħala prezzijiet) jew indirettament (jiġifieri derivati minn prezzijiet) (Livell 2); u
                           
                        
                              (c)
                           
                           
                              inputs għall-assi jew obbligazzjoni li mhumiex ibbażati fuq dejta ta’ suq osservabbli (inputs mhux osservabbli) (Livell 3).
                           
                        Il-livell fil-ġerarkija tal-valuri ġusti li fi ħdanu huwa kkategorizzat fit-totalità tiegħu l-kejl tal-valur ġust għandu jiġi ddeterminat fuq il-bażi tal-input tal-livell l-aktar baxx li huwa sinifikanti għall-kejl tal-valur ġust fit-totalità tiegħu. Għal dan l-iskop, l-importanza ta’ input tiġi vvalutata kontra l-kejl tal-valur ġust fit-totalità tiegħu. Jekk kejl ta’ valur ġust juża inputs osservabblii li jeħtieġu aġġustament sinifikanti bbażat fuq inputs mhux osservabbli, dak il-kejl ikun kejl tal-Livell 3. Il-valutazzjoni tal-importanza ta’ input partikolari għall-kejl tal-valur ġust fit-totalità tiegħu teħtieġ ġudizzju, fejn jiġu kkunsidrati fatturi speċifiċi għall-assi jew l-obbligazzjoni.
               
            
               
                  27B
               
               
                  Għal kejliet tal-valur ġust rikonoxxuti fir-rapport tal-pożizzjoni finanzjarja entità għandha tiżvela għal kull klassi ta’ strumenti finanzjarji:
                  
                              (a)
                           
                           
                              il-livell fil-ġerarkija tal-valuri ġusti li fih jiġu kkategorizzati l-kejliet tal-valur ġust fit-totalità tagħhom, b’segregazzjoni tal-kejliet tal-valur ġust skont il-livelli ddefiniti fil-paragrafu 27A.
                           
                        
                              (b)
                           
                           
                              kwalunkwe trasferiment sinifikanti bejn il-Livell 1 u 2 tal-ġerarkija tal-valuri ġusti u r-raġunijiet għal dawk it-trasferimenti. It-trasferimenti lejn kull livell għandhom jiġu żvelati u diskussi separatament mit-trasferimenti minn kull livell. Għal dan l-iskop, il-grad ta’ importanza għandu jitqies fir-rigward tal-profitt jew telf, u ta’ assi totali jew obbligazzjonijiet totali.
                           
                        
                              (c)
                           
                           
                              għal kejliet tal-valur ġust fil-Livell 3 tal-ġerarkija tal-valuri ġusti, rikonċiljazzjoni mill-bilanċi tal-bidu sal-bilanċi tat-tmiem, bi żvelar separat tal-bidliet matul il-perjodu attribwibbli għal dawn li ġejjin:
                              
                                          (i)
                                       
                                       
                                          qligħ jew telf totali għall-perjodu rikonoxxut fi profitt jew telf, u deskrizzjoni ta’ fejn huma ppreżentati fir-rapport tad-dħul komplessiv jew fir-rapport separat tad-dħul (jekk ippreżentat);
                                       
                                    
                                          (ii)
                                       
                                       
                                          qligħ jew telf totali rikonoxxut fi dħul ieħor komplessiv;
                                       
                                    
                                          (iii)
                                       
                                       
                                          xiri, bejgħ, ħruġ u saldi (kull tip ta’ moviment żvelat separatament); u
                                       
                                    
                                          (iv)
                                       
                                       
                                          trasferimenti lejn il-Livell 3 jew minnu (eż. trasferimenti attribwibbli lil bidliet fl-osservabilità tad-dejta tas-suq) u r-raġunijiet għal dawk it-trasferimenti. Għal trasferimenti sinifikanti, trasferimenti lejn il-Livell 3 għandhom jiġu żvelati u diskussi separatament minn trasferimenti mill-Livell 3.
                                       
                                    
                        
                              (d)
                           
                           
                              l-ammont ta’ qligħ jew telf totali għall-perjodu f’(c)(i) hawn fuq inklużi fil-profitt jew telf li huma attribwibbli għal qligħ jew telf relatati ma’ dawk l-assi u obbligazzjonijiet miżmuma fit-tmiem tal-perjodu tar-rapportaġġ u deskrizzjoni ta’ fejn dak il-qligħ jew telf huwa ppreżentat fir-rapport tad-dħul komplessiv jew fir-rapport separat tad-dħul (jekk ippreżentat).
                           
                        
                              (e)
                           
                           
                              għal kejliet tal-valur ġust fil-Livell 3, jekk il-bdil ta’ wieħed jew aktar mill-inputs għal suppożizzjonijiet alternattivi li huma raġonevolment possibbli ibiddel il-valur ġust b’mod sinifikanti, l-entità għandha tiddikjara dak il-fatt u tiżvela l-effett ta’ dawk il-bidliet. L-entità għandha tiżvela kif ġie kkalkulat l-effett ta’ bidla f’suppożizzjoni alternattiva li hi raġonevolment possibbli. Għal dan il-għan, il-grad ta’ importanza għandu jitqies fir-rigward tal-profitt jew telf, u ta’ assi totali jew obbligazzjonijiet totali, jew, meta bidliet fil-valur ġust huma rikonoxxuti fi dħul ieħor komplessiv, tal-ekwità totali.
                           
                        Entità għandha tippreżenta l-iżvelar kwantitattiv meħtieġ minn dan il-paragrafu f’forma ta’ tabella sakemm ma jkunx aktar adattat xi format ieħor.
                  
                     Il-paragrafu 39 huwa emendat. Jiżdied il-paragrafu 44G.
                  
               
            
         Riskju tal-likwidità
      
      
               
                  39
               
               
                  Entità għandha tiżvela:
                  
                              (a)
                           
                           
                              analiżi tal-maturità għal obbligazzjonijiet finanzjarji mhux derivati (inklużi kuntratti maħruġa ta’ garanzija finanzjarja) li turi l-maturitajiet kuntrattwali li jifdal.
                           
                        
                              (b)
                           
                           
                              analiżi tal-maturità għal obbligazzjonijiet finanzjarji derivati. L-analiżi tal-maturità għandha tinkludi l-maturitajiet kuntrattwali li jifdal għal dawk l-obbligazzjonijiet finanzjarji derivati li għalihom il-maturitajiet kuntrattwali huma essenzjali sabiex tinftiehem l-għażla taż-żmien tal-flussi ta’ flus (ara l-paragrafu B11B).
                           
                        
                              (c)
                           
                           
                              deskrizzjoni ta’ kif tikkontrolla r-riskju tal-likwidità li huwa inerenti f’(a) u (b).
                           
                        
            DATA EFFETTIVA U TRANŻIZZJONI
      
               
                  44G
               
               
                  It-Titjib fl-Iżvelar dwar Strumenti Finanzjarji (Emendi għall-IFRS 7), maħruġ f’Marzu 2009, emenda l-paragrafi 27, 39 u B11 u żied il-paragrafi 27A, 27B, B10A u B11A–B11F. Entità għandha tapplika dawk l-emendi għal perjodi annwali li jibdew fl-1 ta’ Jannar 2009 jew wara. Fl-ewwel sena tal-applikazzjoni, entità m’għandhiex għalfejn tipprovdi informazzjoni komparattiva għall-iżvelar meħtieġ mill-emendi. Applikazzjoni aktar bikrija hija permessa. Jekk entità tapplika l-emendi għal perjodu aktar bikri, hija għandha tiżvela dak il-fatt.
               
            
         Appendiċi A
         Termini mfissra
         
            It-terminu li ġej huwa emendat.
         
         
                     riskju ta’ likwidità
                  
                  
                     Ir-riskju li entità ser tiltaqa’ ma’ diffikultà biex tissodisfa l-obbligi assoċjati ma’ obbligazzjonijiet finanzjarji li jissaldu bil-kunsinna ta’ flus jew ta’ xi assi finanzjarju ieħor.
                  
               
      
         Appendiċi B
         Gwida għall-applikazzjoni
         
            Intestatura u l-paragrafu B11 huma emendati. Jiżdiedu l-paragrafi B10A u B11A–B11F u jitħassru l-paragrafi B12–B16. Il-paragrafi B12 u B13 huma sostitwiti bil-paragrafu B11C(a) u (b). Il-paragrafi B14 u B16 huma sostitwiti bil-paragrafu B11D.
         
         
            In-natura u l-kobor tar-riskji li jirriżultaw minn strumenti finanzjarji (il-paragrafi 31-42)
         
         
            Żvelar kwantitattiv tar-riskju tal-likwidità (paragrafi 34(a) u 39(a) u (b))
         
         
                  
                     B10A
                  
                  
                     Skont il-paragrafu 34(a) entità tiżvela dejta kwantitattiva fil-qosor dwar l-iskopertura tagħha għar-riskju tal-likwidità fuq il-bażi tal-informazzjoni pprovduta internament lil membri kruċjali tal-maniġment. Entità għandha tispjega kif ġiet iddeterminata dik id-dejta. Jekk il-flussi ’l barra ta’ flus (jew ta’ assi finanzjarju ieħor) inklużi f’dik id-dejta jistgħu:
                     
                                 (a)
                              
                              
                                 jew iseħħu aktar kmieni sew milli indikat fid-dejta,
                              
                           
                                 (b)
                              
                              
                                 jew ikunu għal ammonti li huma sostanzjalment differenti minn dawk indikati fid-dejta (eż. għal derivat li huwa inkluż fid-dejta fuq bażi ta’ saldu nett iżda li għalih il-kontroparti għandha l-għażla li titlob saldu gross),
                              
                           l-entità għandha tiddikjara dak il-fatt u tipprovdi informazzjoni kwantitattiva li tippermetti lill-utenti tar-rapporti finanzjarji tagħha li jivvalutaw il-kobor ta’ dak ir-riskju sakemm dik l-informazzjoni ma tkunx inkluża fl-analiżi tal-maturità kuntrattwali meħtieġa mill-paragrafu 39(a) jew (b).
                  
               
                  
                     B11
                  
                  
                     Meta tkun qed tiġi ppreparata l-analiżi tal-maturità meħtieġa mill-paragrafu 39(a) u (b), entità tuża l-ġudizzju għaqli tagħha biex tiddedermina numru xieraq ta’ faxex ta’ żmien. Pereżempju, entità tista’ tiddetermina li dawn il-faxex ta’ żmien li ġejjin ikunu xierqa:
                     
                                 (a)
                              
                              
                                 mhux iktar tard minn xahar,
                              
                           
                                 (b)
                              
                              
                                 iktar tard minn xahar iżda mhux iktar tard minn tliet xhur;
                              
                           
                                 (c)
                              
                              
                                 iktar tard minn tliet xhur iżda mhux iktar tard minn sena; u
                              
                           
                                 (d)
                              
                              
                                 iktar tard minn sena iżda mhux iktar tard minn ħames snin.
                              
                           
               
                  
                     B11A
                  
                  
                     Meta tikkonforma mal-paragrafu 39(a) u (b), entità m'għandhiex tissepara derivat imdeffes minn strument finanzjarju ibridu (ikkombinat). Għal tali strument, entità għandha tapplika l-paragrafu 39(a).
                  
               
                  
                     B11B
                  
                  
                     Il-paragrafu 39(b) jeħtieġ li entità tiżvela analiżi kwantitattiva tal-maturità għal obbligazzjonijiet finanzjarji derivati li turi l-maturitajiet kuntrattwali li jifdal jekk il-maturitajiet kuntrattwali jkunu essenzjali biex jinftiehem l-ipprogrammar tal-flussi tal-flus. Pereżempju, dan ikun il-każ għal:
                     
                                 (a)
                              
                              
                                 tpartit tar-rata tal-imgħax meta jkun fadal ħames snin għall-maturità f’hedge ta’ fluss ta’ flus ta’ assi jew obbligazzjoni finanzjarja b’rata varjabbli.
                              
                           
                                 (b)
                              
                              
                                 kull impenn ta’ self.
                              
                           
               
                  
                     B11C
                  
                  
                     Il-paragrafu 39(a) u (b) jeħtieġ li entità tiżvela analiżi tal-maturità għal obbligazzjonijiet finanzjarji li juru l-maturitajiet kuntrattwali li jifdal għal xi obbligazzjonijiet finanzjarji. F’dan l-iżvelar:
                     
                                 (a)
                              
                              
                                 meta kontroparti jkollha għażla ta’ meta ammont jitħallas, l-obbligazzjoni tiġi allokata għall-aktar perjodu bikri li fih l-entità tista’ tkun meħtieġa tħallas. Pereżempju, obbligazzjonijiet finanzjarji li entità tista’ tintalab tħallas bla avviż (eż. depożiti ta’ bla avviż) għandhom jiġu inklużi fl-iktar faxxa bikrija ta’ żmien.
                              
                           
                                 (b)
                              
                              
                                 meta entità hija impenjata li tagħmel ammonti disponibbli bin-nifs, kull ammont minn dawn jiġi allokat għall-iktar perjodu bikri li fih dik l-entità tkun tista’ tintalab li tħallas. Pereżempju, impenn ta' self li ma jkunx intuża jiġi inkluż fil-faxxa taż-żmien li jkun fiha l-iktar data bikrija li fiha s-self ikun jista’ jinġibed.
                              
                           
                                 (c)
                              
                              
                                 għal kuntratti maħruġa ta’ garanzija finanzjarja l-ammont massimu tal-garanzija jiġi allokat għall-iktar perjodu bikri li fih il-garanzija tista’ tiġi msejħa.
                              
                           
               
                  
                     B11D
                  
                  
                     L-ammonti kuntrattwali żvelati fl-analiżi tal-maturità kif meħtieġa mill-paragrafu 39(a) u (b) huma l-flussi ta’ flus kuntrattwali mhux skontati, pereżempju:
                     
                                 (a)
                              
                              
                                 l-obbligi grossi ta’ kiri finanzjarju (qabel ma jitnaqqsu l-ispejjeż finanzjarji);
                              
                           
                                 (b)
                              
                              
                                 il-prezzijiet speċifikati f’kuntratti miftiehma bil-quddiem biex jinxtraw assi finanzjarji bi flus;
                              
                           
                                 (c)
                              
                              
                                 l-ammonti netti f’każi ta’tpartit ta’ rati ta’ mgħax “ħlas-kurrenti/introjtu-fiss” li għalihom huma skambjati flussi ta’ flus netti;
                              
                           
                                 (d)
                              
                              
                                 l-ammonti kuntrattwali li jkunu se jiġu skambjati fi strument finanzjarji derivat (eż. tpartit ta’ munita) li għalihom jiġu skambjati flussi grossi ta’ flus; u
                              
                           
                                 (e)
                              
                              
                                 l-impenji grossi ta’ self.
                              
                           Dawn il-flussi ta’ flus mhux skontati huma differenti mill-ammont inkluż fir-rapport tal-pożizzjoni finanzjarja peress li l-ammont f’dak ir-rapport huwa bbażat fuq flussi ta’ flus skontati. Meta l-ammont pagabbli ma jkunx wieħed fiss, l-ammont li għandu jiġi żvelat ikun iddeterminat b’referenza għall-kundizzjonijiet eżistenti fi tmiem il-perjodu ta’ rapportaġġ. Pereżempju, meta l-ammont pagabbli jvarja skont bidliet f’indiċi, l-ammont żvelat jista’ jiġi bbażat fuq il-livell tal-indiċi fi tmiem il-perjodu.
                  
               
                  
                     B11E
                  
                  
                     Il-paragrafu 39(c) jeħtieġ li entità tiddeskrivi kif hija tikkontrolla r-riskju tal-likwidità inerenti fl-entrati murija fl-iżvelar kwantitattiv meħtieġ fil-paragrafu 39(a) u (b). Entità għandha tiżvela analiżi tal-maturità ta' assi finanzjarji li hija żżomm biex tikkontrolla r-riskju tal-likwidità (eż. assi finanzjarji li jistgħu jinbiegħu ta’ malajr jew li huma mistennija li jiġġeneraw dħul ta’ flus biex jissodisfaw ħruġ ta’ flus fuq obbligazzjonijiet finanzjarji), jekk dik l-informazzjoni tkun neċessarja biex tippermetti lill-utenti tar-rapporti finanzjarji tagħha biex jivvalutaw in-natura u l-kobor tar-riskju tal-likwidità.
                  
               
                  
                     B11F
                  
                  
                     Fatturi oħrajn li entità tista’ tikkunsidra meta tagħmel l-iżvelar meħtieġ fil-paragrafu 39(c) jinkludu, iżda mhumiex limitati għal, jekk l-entità:
                     
                                 (a)
                              
                              
                                 tkunx rabtet faċilitajiet ta’ self (eż. faċilitajiet ta' karta kummerċjali) jew linji oħra ta' kreditu (eż. faċilitajiet ta' kreditu għal-lest) li hija tista’ taċċessa biex tissodisfa ħtiġijiet ta’ likwidità;
                              
                           
                                 (b)
                              
                              
                                 iżżommx depożiti f’banek ċentrali biex tissodisfa ħtiġijiet ta’ likwidità;
                              
                           
                                 (c)
                              
                              
                                 għandhiex sorsi ta’ fondi diversi ħafna ;
                              
                           
                                 (d)
                              
                              
                                 għandhiex konċentrazzjonijiet sinifikanti ta’ riskju ta’ likwidità jew fl-assi tagħha jew fis-sorsi ta’ fondi tagħha;
                              
                           
                                 (e)
                              
                              
                                 għandhiex proċessi interni ta’ kontroll u pjani ta’ kontinġenza għall-ġestjoni tar-riskju tal-likwidità;
                              
                           
                                 (f)
                              
                              
                                 għandhiex strumenti li jinkludu termini ta’ ħlas lura aċċelarat (eż. malli titniżżel il-klassifikazzjoni ta’ kreditu tal-entità) ;
                              
                           
                                 (g)
                              
                              
                                 għandhiex strumenti li jistgħu jeħtieġu l-impostament ta’ kollateral (eż. sejħiet għall-marġni għal derivati) ;
                              
                           
                                 (h)
                              
                              
                                 għandhiex strumenti li jippermettu lill-entità tagħżel jekk issaldax l-obbligazzjonijiet finanzjarji tagħha billi tikkunsinna flus (jew assi finanzjarju ieħor) jew billi tikkunsinna ishma tagħha stess; jew
                              
                           
                                 (i)
                              
                              
                                 għandhiex strumenti li huma soġġetti għal arranġamenti ta' saldu uniku nett.
                              
                           
               
                  
                     B12-B16
                  
                  
                     [Imħassra]
                  
               
      
         Emenda għall-Istandard Internazzjonali tar-Rapportaġġ Finanzjarju 4
      
      
         
            Kuntratti tal-Assigurazzjoni
         
      
      
         Il-paragrafu 39(d) huwa emendat.
      
      ŻVELAR
      
         In-natura u l-kobor tar-riskji li jirriżultaw minn kuntratti tal-assigurazzjoni
      
      
               
                  39
               
               
                  
                              (d)
                           
                           
                              informazzjoni dwar riskju ta’ kreditu, riskju ta’ likwidità u riskju tas-suq li l-paragrafi 31-42 tal-IFRS 7 jirrikjedu li kieku l-kuntratti tal-assigurazzjoni kienu jaqgħu taħt l-IFRS 7. Madankollu:
                              
                                          (i)
                                       
                                       
                                          assiguratur m’għandux għalfejn jipprovdi l-analiżi tal-maturità meħtieġa mill-paragrafu 39(a) u (b) tal-IFRS 7 jekk, minflok jagħmel dan, jiżvela informazzjoni dwar iż-żmien stmat li fih mistenni li jsir il-ħruġ nett ta’ flus li jirriżulta minn obbligazzjonijiet rikonoxxuti ta’ assigurazzjoni. Dan jista’ jieħu l-forma ta’ analiżi, skond iż-żmien stmat, tal-ammonti rikonoxxuti fir-rapport tal-pożizzjoni finanzjarja.
                                       
                                    
                                          (ii)
                                       
                                       
                                          …